निशाना चूकने से मारे गए आम लोग : नाटो  
नाटो ने कबूल किया है कि उसकी मिसाइल का निशाना चूक जाने से लीबिया की राजधानी त्रिपोली में कुछ आम नागरिक मारे गए हैं।
नाटो ने कबूल किया है कि उसकी मिसाइल का निशाना चूक जाने से लीबिया की राजधानी त्रिपोली में कुछ आम नागरिक मारे गए हैं। रविवार को हुए इस हमले को लेकर जारी अपने बयान में नाटो ने कहा है कि ये हमला असल में एक सैन्य ठिकाने पर किया गया था लेकिन शायद हथियार ने ठीक से काम नहीं किया।  बताया जा रहा है कि एक रिहायशी इलाके में तीन मज़िला घर इस हमले की चपेट में आ गया जिसमें सात लोगों की मौत हो गई। नाटो पहले भी गलती से किसी और ठिकाने पर हमले की बात मान चुका है।